APSTIPRINĀTS

Priekules novada pašvaldības

iepirkumu komisijas

2018.gada 25. septembra sēdē,

protokols Nr.2.4.1-1/18/19-1

**IEPIRKUMA**

***“Malkas piegāde Priekules novada pašvaldības iestādēm 2018./2019.gada apkures sezonai”***

**NOLIKUMS**

Iepirkuma identifikācijas Nr.PNP2018/19

Priekule

2018

**1. Vispārīgā informācija**

**1.1. Iepirkuma identifikācijas numurs** – **PNP2018/19.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: [dome@priekulesnovads.lv](mailto:dome@priekulesnovads.lv)

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode –** iepirkums Publisko iepirkumu likuma 9. panta noteiktajā kārtībā (CPV kods – 03413000-8).

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (nolikumu un tehniskajām specifikācijām) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) un Priekules novada pašvaldības mājaslapas [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2018.gada 8.oktobra plkst.14:00.

1.4.2. Kontaktpersona: Priekules novada pašvaldības iepirkumu speciālists Juris Džeriņš, tel.26426586, e-pasts [juris.dzerins@priekulesnovads.lv](mailto:juris.dzerins@priekulesnovads.lv).

**1.5. Piedāvājuma iesniegšana**

1.5.1. Ieinteresētās personas piedāvājumus iesniedz personīgi Priekules novada pašvaldībā pie sekretāres vai atsūta pa pastu uz adresi “Priekules novada pašvaldība, Saules iela 1, Priekule, Priekules novads, LV – 3434” **līdz 2018.gada 8.oktobra plkst.14:00** sākot ar dienu, kad paziņojums par līgumu ir publicēts Iepirkumu uzraudzības biroja mājaslapā [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz minētajam termiņam.

1.5.2. Norādītais piedāvājumu iesniegšanas termiņa laiks tiek nofiksēts mājaslapā <http://www.time.is> vai, ja neparedzētu apstākļu dēļ nav pieejams internets, - ar Latvijas Radio 1, kas paziņo par pilnas stundas iestāšanos, palīdzību. Piedāvājumi, kas iesniegti pēc tam, kad attiecīgajā mājaslapā norādītais pulkstenis rāda laiku precīzi 14:00 un “00” sekundes vai pa Latvijas Radio 1 tiek paziņota pilnas stundas iestāšanās, netiek atvērti. Tie neatvērti tiek atdoti vai nosūtīti atpakaļ pretendentam.

1.5.3. Pasūtītājs neatbild par līdz reģistrācijai pasūtītāja lietvedībā pazudušiem piedāvājumiem. Pasūtītājam nav jāpierāda korespondences nesaņemšana.

1.5.4. Pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrācijas numuru. Aploksnes tiek glabātas neatvērtas līdz piedāvājumu atvēršanai.

1.5.5. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

1.5.6. Pasūtītājs neatbild par priekšlaicīgi atvērtiem piedāvājumiem, ja aploksne nav bijusi noformēta atbilstoši iepirkuma nolikuma 4.2.punkta prasībām. Piedāvājumi, kas atvērti pirms piedāvājumu iesniegšanas termiņa beigām neatbilstoši iepirkuma nolikuma 4.2.punkta prasībām noformētas aploksnes dēļ, netiek vērtēti. Pretendents tiek rakstiski informēts par šo faktu, piedāvājums pretendentam netiek atgriezts.

**2. Informācija par iepirkuma priekšmetu**

**2.1. Iepirkuma priekšmets –** atbilstoši attiecīgās iepirkuma daļas tehniskās specifikācijas prasībām (skat. 2.-5.pielikumu) sagatavotas malkas piegāde Priekules novada pašvaldības iestādēm 2018./2019.gada apkures sezonai.

*Pasūtītājs ir noteicis orientējošus malkas piegādes apjomus 2018./2019.g. apkures sezonai. Pasūtītājs saglabā tiesības līguma darbības laikā izmainīt kopējo piegādes apjomu.*

Iepirkuma priekšmetsir sadalīts 4 (četrās) daļās:

|  |  |  |
| --- | --- | --- |
| ***Iepirkuma daļas Nr.*** | ***Iepirkuma daļas nosaukums*** | ***Tehniskā specifikācija*** |
| 1. | Malkas piegāde Priekules novada pašvaldības iestādēm Priekules pilsētā | 2.pielikums |
| 2. | Malkas piegāde Bunkas pagasta pārvaldei | 3.pielikums |
| 3. | Malkas piegāde Kalētu pagasta pārvaldei | 4.pielikums |
| 4. | Malkas piegāde Virgas pagasta pārvaldei | 5.pielikums |

**2.2. Līgumu izpildes vietas:** skatīt attiecīgo iepirkumu daļu tehniskās specifikācijas (2.- 5.pielikumi).

**2.3. Līgumu izpildes termiņi:** skatīt attiecīgo iepirkumu daļu tehniskās specifikācijas (2.-5.pielikumi).

**2.4. Cita informācija:**

2.4.1. Ieinteresētais piegādātājs savus jautājumus par iepirkuma nolikumā iekļautajām prasībām iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā nosūtot to uz e-pasta adresi [dome@priekulesnovads.lv](mailto:dome@priekulesnovads.lv). Ja ieinteresētais piegādātājs laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, nosūtot to jautājuma uzdevējam un ievietojot pasūtītāja mājaslapas [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma paziņojuma ar norādi “Papildus informācija”.

2.4.2. Pretendenta pienākums ir sekot aktuālajai informācijai (iespējamiem grozījumiem nolikumā, atbildēm uz ieinteresēto piegādātāju jautājumiem u.c.) pasūtītāja mājaslapā [www.priekulesnovads.lv](http://www.priekulesnovads.lv) un ņemt to vērā, sagatavojot savu piedāvājumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājumu var iesniegt par vienu, vairākām vai visām iepirkuma daļām. Piedāvājums jāiesniedz par visu attiecīgās iepirkuma daļas apjomu. Piedāvājumi, kas nav iesniegti par visu attiecīgās iepirkuma priekšmeta daļas apjomu tiek noraidīti un tālāk netiek vērtēti.

3.5. **Piedāvājums sastāv no šādiem dokumentiem**:

3.5.1. finanšu piedāvājuma (nolikuma 1.pielikums) (**par katru iepirkuma daļu**, par kuru pretendents iesniedz piedāvājumu, **aizpildāms atsevišķs finanšu piedāvājums**);

3.5.2. nolikuma 6.nodaļā minētajiem pretendentu atlases dokumentiem;

3.6. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam jānorāda savā piedāvājumā, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 60.pantā.

3.7. Piedāvātajā līgumcenā jāiekļauj visas ar malkas piegādi saistītās izmaksas - gan paredzamās, gan tādas, kuras pretendentam vajadzētu paredzēt, un atbilstošie nodokļi (izņemot pievienotās vērtības nodokli (PVN)).

3.8. Dokumenti jāsagatavo atbilstoši Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.

3.9. Dokumenti sagatavojami saskaņā ar pielikumos pievienotajām formām. Gadījumos, kad piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Visiem piedāvājuma dokumentiem jābūt cauršūtiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt cauršūta, visai informācijai jābūt skaidri izlasāmai.

4.2. Piedāvājums jāiesniedz aizlīmētā aploksnē, uz kuras jānorāda:

4.2.1. pasūtītāja nosaukums un adrese;

4.2.2. atzīme “Piedāvājums iepirkumam konkursam “Malkas piegāde Priekules novada pašvaldības iestādēm 2018./2019.gada apkures sezonai”;

4.2.3. atzīme “Iepirkuma identifikācijasPNP2018/19”

4.2.4. atzīme “Neatvērt līdz 2018.gada 8.oktobra plkst.14:00”;

4.2.5. pretendenta nosaukums un adrese.

4.3. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Sagatavojot piedāvājumu, pretendents ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

4.4. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.2.punktā prasītajai informācijai norādot atzīmi: “Piedāvājuma grozījumi”.

4.5. Pēc piedāvājumu iesniegšanas termiņa beigām Pretendents nevar savu piedāvājumu grozīt.

4.6. Pasūtītājs neatbild par tādu piedāvājumu priekšlaicīgu atvēršanu, kuri nav noformēti atbilstoši nolikuma 4.2.punktā minētajām prasībām.

**5. Pretendentu izslēgšanas noteikumi**

##### 5.1. Pretendents, kuram būtu piešķiramas iepirkuma līguma slēgšanas tiesības, tiek izslēgts no dalības iepirkumā jebkurā no šādiem gadījumiem:

### ir pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātnespējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

### ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro;

### iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

### uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 5.1.1., 5.1.2. un 5.1.3. punkta nosacījumi;

### pretendents ir ārzonā reģistrēta juridiskā persona vai personu apvienība.

### attiecībā uz pretendentu, tā valdes vai padomes locekli, pārstāvēttiesīgo personu vai prokūristu vai personu, kura ir pilnvarota pārstāvēt kandidātu vai pretendentu darbībās, kas saistītas ar filiāli, vai personālsabiedrības biedru, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.

##### Lai pārbaudītu, vai pretendents nav izslēdzams no dalības iepirkumā 5.1.1., 5.1.2., 5.1.4., 5.1.5.un 5.1.6.punktā minēto apstākļu dēļ, iepirkuma komisija:

### attiecībā uz Latvijā reģistrētu vai pastāvīgi dzīvojošu pretendentu un 5.1.4.punktā minēto personu – Ministru kabineta noteiktajā kārtībā informāciju iegūst Elektroniskajā iepirkumu sistēmā (EIS);

### attiecībā uz ārvalstī reģistrētu vai pastāvīgi dzīvojošu pretendentu un 5.1.4.punktā minēto personu – pieprasa, lai pretendents iesniedz attiecīgās kompetentās institūcijas izziņu\*, kas apliecina, ka uz to un 5.1.4.punktā minēto personu neattiecas 5.1.punktā minētie gadījumi. Ja pretendents noteiktajā termiņā minēto izziņu neiesniedz, tas tiek izslēgts no dalības iepirkumā.

### pārbauda, vai pretendents nav izslēdzams no dalības iepirkumā 5.1.6.punktā minēto apstākļu dēļ, iegūstot informāciju par pretendentu publiski pieejamās datu bāzēs

\* - *ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.*

**6. Pretendentu atlases dokumenti**

Prasība pretendentiem un iesniedzamie dokumenti:

|  |  |  |
| --- | --- | --- |
| **Prasība** | **Iesniedzamie dokumenti** | **Piezīmes** |
| 6.1. Pretendents ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām. | **Latvijā reģistrētam pretendentam** reģistrācijas apliecības kopija nav jāiesniedz.  **Ārvalstī reģistrēts pretendents** iesniedz izziņas un/vai citus dokumentus, kurus izsniedz kompetentās institūcijas, kas apliecina, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. | Informāciju par Latvijā reģistrētiem pretendentiem iepirkumu komisija pārbauda publiski pieejamās datu bāzēs.  Prasība attiecināma arī uz pretendenta piesaistītajiem apakšuzņēmējiem. |
| 6.2. Piesaistītie apakšuzņēmēji. | Informācija par pretendenta piesaistītajiem apakšuzņēmējiem un tiem nododamo darbu saraksts un apjoms saskaņā ar nolikuma 6.pielikumu.  Katra piesaistītā apakšuzņēmēja apliecinājums saskaņā ar nolikuma 7.pielikumu. | Pretendents norāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. |
| 6.3. **Kā sākotnējo pierādījumu** atbilstībai iepirkuma nolikumā noteiktajām pretendentu atlases prasībām (6.nodaļa) **Pasūtītājs pieņem Eiropas vienoto iepirkuma procedūras dokumentu** (veidlapa pieejama saitē - <https://ec.europa.eu/growth/tools-databases/espd/filter?lang=lv> ).  Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no iepirkuma līguma vērtības.  Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.  6.3.1. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.  6.3.2. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību iepirkuma nolikumā noteiktajām pretendentu atlases prasībām.  Ja pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām. | | |

6.4. Gadījumos, kad piedāvājumu iesniedz personu apvienība vai personālsabiedrība, tad papildus nolikuma 3.5. punktā noteiktajiem dokumentiem, tā iesniedz šādus dokumentus:

6.4.1. līguma kopiju vai citu dokumentu ar apliecinājumu par katra personu apvienības (personālsabiedrības) biedra atbildības apjomu;

6.4.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas citā iesniegtajā dokumentā, tad šajā punktā minētā pilnvara nav jāiesniedz.

6.5. Pretendents, kurš sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.

6.6. Izziņas un citus dokumentus, kurus izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas; ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

**7. Piedāvājumu vērtēšana**

7.1. Piedāvājumu atvēršanu, noformējumu pārbaudi un vērtēšanu iepirkuma komisija veic slēgtā sēdē, piedāvājuma izvēles kritērijs – saimnieciski izdevīgākais piedāvājums, kur vienīgais kritērijs ir cena. Līguma slēgšanas tiesības piešķir tam pretendentam, kura piedāvājums ir ar zemāko piedāvāto līgumcenu un atbilst iepirkuma dokumentos noteiktajām prasībām.

7.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ pretendentam.

7.3. Iepirkuma komisija:

1. Pārbauda piedāvājumu atbilstību šī nolikuma 4.nodaļā minētajām prasībām (prasības piedāvājumu noformēšanai). Par atbilstošiem tiek uzskatīti tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas*.*
2. Pārbauda, vai sniegta finanšu piedāvājumā prasītā informācija un vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.
3. Nosaka pretendentu, kuram būtu piešķiramas līguma slēgšanas tiesības katrā atsevišķā iepirkuma daļā, izvēloties no piedāvājumiem, kas atbilst 7.3.1.-7.3.2.punktu prasībām, piedāvājumu ar viszemāko piedāvāto līgumcenu katrā no iepirkuma daļām.
4. Pārbauda, vai 7.3.3.punktā minētais pretendents iesniedzis visus šī nolikuma 6.nodaļā minētos dokumentus un tajos sniegtās informācijas atbilstību izvirzītajām prasībām. Par atbilstošiem tiek uzskatīti un tālāk tiek vērtēti tie piedāvājumi, kuros sniegta visa prasītā informācija, kā arī sniegtā informācija apliecina pretendenta atbilstību izvirzītajām prasībām. Ja piedāvājumā ietvertā informācija vai dokuments ir neskaidrs vai nepilnīgs, iepirkuma komisija pieprasa, lai piegādātājs vai kompetenta institūcija izskaidro vai papildina minēto informāciju vai iesniedz trūkstošo dokumentu. Ja norādītajā termiņā pretendents nav izskaidrojis vai papildinājis piedāvājumā ietverto informāciju, iepirkuma komisija pretendenta piedāvājumu vērtē pēc tās rīcībā esošās informācijas.
5. Ja 7.3.3.punktā minētais pretendents kā sākotnējo pierādījumu atbilstībai pretendentu atlases prasībām ir iesniedzis Eiropas vienoto iepirkuma procedūras dokumentu, iepirkuma komisija pieprasa iesniegt dokumentus, kas apliecina pretendenta atbilstību pretendentu atlases prasībām.
6. Pārbauda 7.3.3.punktā minētā pretendenta atbilstību nolikuma 5.1.punktā minētajām prasībām, vai pieprasa iesniegt pretendentam attiecīgas izziņas gadījumā, ja uz pretendentu ir attiecināms nolikuma 5.2.punkts.
7. Ja 7.3.3.punktā minētais pretendents/šī pretendenta piedāvājums kādā no 7.3.4 – 7.3.6 punktos minētajām pārbaudēm atzīts par neatbilstošu nolikumā izvirzītajām prasībām vai pretendents norādītājā termiņā neiesniedz prasītās izziņas vai dokumentus, pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas līguma slēgšanas tiesības attiecīgajā iepirkuma daļā atbilstoši šī nolikuma 7.3.3.punktā noteiktajai kārtībai, un attiecībā uz to veic 7.3.4 – 7.3.6.punktos minētās pārbaudes.
8. Katrā atsevišķā iepirkuma daļā pieņem lēmumu par līguma slēgšanas tiesību piešķiršanu pretendentam, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu attiecīgajā iepirkuma daļā.
9. Ja no vairākiem pretendentiem saņemti nolikuma 7.3.4.-7.3.6. punktu prasībām atbilstoši piedāvājumi ar vienādu viszemāko piedāvāto līgumcenu, tad tiks rīkota izloze. Izlozes noteikumi vienlaikus tiks nosūtīti attiecīgajiem pretendentiem 3 (trīs) darba dienas iepriekš.
10. Ja piedāvājumā ietvertā informācija vai dokuments ir neskaidrs vai nepilnīgs, iepirkuma komisija pieprasa, lai piegādātājs vai kompetenta institūcija izskaidro vai papildina minēto informāciju vai iesniedz trūkstošo dokumentu. Ja norādītajā termiņā pretendents nav izskaidrojis vai papildinājis piedāvājumā ietverto informāciju, iepirkuma komisija pretendenta piedāvājumu vērtē pēc tās rīcībā esošās informācijas. Ja pretendents tiek atzīts par neatbilstošu nolikumā izvirzītajām prasībām vai pretendents norādītājā termiņā neiesniedz prasītās izziņas vai dokumentus, pasūtītājs to izslēdz no tālākas dalības iepirkumā.
11. Pieņem lēmumu par līguma slēgšanu ar pretendentu, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu..

**8. Lēmuma izziņošana un līguma slēgšana**

8.1. Trīs darba dienu laikā pēc lēmuma pieņemšanas visi pretendenti tiek informēti par pieņemto lēmumu un lēmums tiek publicēts pasūtītāja mājaslapā www.priekulesnovads.lv sadaļā ”Publiskie iepirkumi” pie konkrētā iepirkuma paziņojuma ar norādi „Lēmums”.

8.2. Pasūtītājs slēdz līgumu (nolikuma 8.pielikums) ar izraudzīto pretendentu, pamatojoties uz pretendenta iesniegto piedāvājumu, un saskaņā ar šā nolikuma noteikumiem.

8.3. Ja pretendents, kuram piešķirtas līguma slēgšanas tiesības šajā iepirkumā, atsakās slēgt iepirkuma līgumu, iepirkumu komisija ir tiesības noteikt nākamo pretendentu, kuram būtu piešķiramas līguma slēgšanas tiesības, t.i., pretendents, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu, ievērojot nolikuma 7.4.punkta nosacījumus, vai pārtraukt iepirkumu, neizvēloties nevienu piedāvājumu.

8.4. Pasūtītājs nolikuma 8.2.punktā minētā līguma tekstu publicē pašvaldības mājaslapā www.priekulesnovads.lv sadaļā ”Publiskie iepirkumi” pie konkrētā iepirkuma informācijas desmit darbdienu laikā pēc tam, kad šis līgums stājas spēkā, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības, ja tādas būs norādītas piegādātāja iesniegtajā piedāvājumā atbilstoši nolikuma 3.5.punktam.

**9. Pielikumu saraksts**

Nolikumam ir pievienoti 8 (astoņi) pielikumi, kas ir tā neatņemamas sastāvdaļas:

1.pielikums Finanšu piedāvājums;

2.pielikums Tehniskā specifikācija iepirkuma 1.daļai;

3.pielikums Tehniskā specifikācija iepirkuma 2.daļai;

4.pielikums Tehniskā specifikācija iepirkuma 3.daļai;

5.pielikums Tehniskā specifikācija iepirkuma 4.daļai;

6.pielikums Informācija par pretendenta piesaistītajiem apakšuzņēmējiem

un tiem nododamo darbu saraksts;

7.pielikums Pretendenta piesaistītā apakšuzņēmēja apliecinājums;

8.pielikums Līguma projekts.

**1.pielikums**

Priekules novada pašvaldības

iepirkuma Nr.PNP2018/19

nolikumam

**FINANŠU PIEDĀVĀJUMS \***

iepirkumam ar identifikācijas Nr.**PNP2018/19**

**„Malkas piegāde Priekules novada pašvaldības iestādēm**

**2018./2019.gada apkures sezonai”**

1. **IESNIEDZA**

|  |  |  |  |
| --- | --- | --- | --- |
| **Pretendenta nosaukums** |  | | |
| *Reģistrācijas Nr.* |  | | |
| *Adrese:* |  | | |
| *Banka, kods:* |  | | |
| *Konts:* |  | | |
| *Tālrunis:* |  | | |
| *E-pasta adrese:* |  | | |
| **Informācija par pretendenta atbilstību mazā/vidējā uzņēmuma statusam** | Pretendents |  | mazā/vidējā uzņēmuma statusam\*. |
|  | *(atbilst/neatbilst)* |  |
| \* - atbilstoši Eiropas Kopienas Komisijas ieteikumam **uzņēmums atbilst mazā vai vidējā uzņēmuma statusam**, ja tajā nodarbinātas mazāk kā 250 personas, un tā gada apgrozījums nepārsniedz 50 miljonus eiro un/vai gada bilance kopā nepārsniedz 43 miljonus eiro. | | |
| **Kontaktpersona**  (vārds, uzvārds) |  | | |
| *Tālrunis:* |  | | |
| *E-pasta adrese:* |  | | |

**2. PIEDĀVĀJUMS**

2.1. Mūsu piedāvājums ir:

|  |  |  |  |  |
| --- | --- | --- | --- | --- |
| **Iepirkuma daļa, par kuru tiek iesniegts piedāvājums**  (atbilstoši nolikuma 2.1.punktam, jānorāda iepirkuma daļas Nr. un nosaukums) | **Malkas apjoms, par kuru norādāma cena** | **Piedāvājuma cena bez PVN**  **(EUR)** | **PVN 21% (EUR)** | **Piedāvājuma cena ar PVN (EUR)** |
|  | 1 m3 |  |  |  |
| \_\_\_\_\_\_\_ m3\*\* |  |  |  |

*\* Ja pretendents iesniedz piedāvājumu par vairākām iepirkuma daļām****, par katru iepirkuma daļu aizpildāms atsevišķs finanšu piedāvājums****.*

*\*\*jānorāda* ***attiecīgās iepirkuma daļas kopējais piegādājamais malkas daudzums*** *saskaņā ar tehniskajās specifikācijās norādīto apjomu .*

*Aizpildītiem jābūt visiem tabulas „lodziņiem”!*

2.2. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas ar malkas piegādi saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

2.3. Ja mums tiks piešķirtas līguma slēgšanas tiesības, apņemamies nodrošināt tehniskajā specifikācijā noteiktās prasības.

2.4. Apliecinām, ka mūsu rīcībā ir kvalificēts personāls un atbilstošs tehniskais aprīkojums iepirkuma līguma saistību savlaicīgai un kvalitatīvai izpildei.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksttiesīgās personas vārds, uzvārds, amats) (paraksts un paraksta atšifrējums)*

**2.pielikums**

Priekules novada pašvaldības

iepirkuma Nr.PNP2018/19

nolikumam

**Tehniskā specifikācija**

iepirkuma Nr.PNP2018/19

**1.daļai**

**Malkas piegāde Priekules novada pašvaldības iestādēm Priekules pilsētā**

|  |  |  |  |  |  |
| --- | --- | --- | --- | --- | --- |
| **Iestāde** | **Piegādes adrese** | **Prasības piegādājamai malkai** | **Kopējais piegādājamās malkas**  **apjoms, m3** | **Piegādes termiņš** | **Kontaktpersona** |
| **1** | **2** | **3** | **4** | **5** | **6** |
| ***Priekules kultūras***  ***nams*** | Peldu iela 1, Priekule,  Priekules novads | - apaļkoksne:  ◦ garums 2-3 m  ◦ diametrs 10-40 cm  - sausa  - jaukta tipa (lapu, skuju koku)\*\*  - uzmērīšanas koeficients – 0,6  - kvalitatīva  - bez trupes pazīmēm  - bez cauriem vidiem | 35 | 2018.gada 15.novembris | Iestādes vadītāja  Rigonda Džeriņa  t. 26260526 |
| **KOPĀ** | | | **35** |

*Priekules kultūras namam jānodrošina šāda lapu un skuju koku attiecība: lapu koki – 70%, skuju koki – 30%*

**Prasības piegādei:**

Malkas piegāde jāveic darba dienās, attiecīgās iestādes darba laikā, piegādes laiku iepriekš saskaņojot ar tabulas 6.kolonnā minēto iestādes kontaktpersonu. Atsevišķos gadījumos, vienojoties ar minēto kontaktpersonu, piegāde var notikt citā laikā.

**3.pielikums**

Priekules novada pašvaldības

iepirkuma Nr.PNP2018/19

**Tehniskā specifikācija**

iepirkuma Nr.PNP2018/19

**2.daļai**

**Malkas piegāde Bunkas pagasta pārvaldei**

|  |  |  |  |  |  |
| --- | --- | --- | --- | --- | --- |
| **Iestāde** | **Piegādes adrese** | **Prasības piegādājamai malkai** | **Kopējais piegādājamās malkas**  **apjoms, m3** | **Piegādes termiņš** | **Kontaktpersona** |
| **1** | **2** | **3** | **4** | **5** | **6** |
| ***Bunkas pagasta pārvalde*** | Bunkas kultūras nams, Bunka, Bunkas pagasts, Priekules novads | - apaļkoksne:  ◦ garums 2-3 m  ◦ diametrs 10-40 cm  - sausa  - jaukta tipa (lapu, skuju koku)  - uzmērīšanas koeficients – 0,6  - kvalitatīva  - bez trupes pazīmēm  - bez cauriem vidiem | 100 | 2018.gada 15.novembris | Pārvaldes vadītāja  Patricija Andersone  t. 26102920 |
| Krasta iela 3, Bunka, Bunkas pagasts, Priekules novads | 120 | 2018.gada 15.novembris | Pārvaldes vadītāja  Patricija Andersone  t. 26102920 |
| ***Krotes Kronvalda Ata pamatskola*** | Krote, Bunkas pagasts, Priekules novads | 230 | 2018.gada 15.novembris | Pārvaldes vadītāja  Patricija Andersone  t. 26102920 |
| **KOPĀ** | | | **450**\* |

*\* finanšu piedāvājumā norādāmais kopējais piegādājamais malkas daudzums*

**Prasības piegādei:**

Malkas piegāde jāveic darba dienās, attiecīgās iestādes darba laikā, piegādes laiku iepriekš saskaņojot ar tabulas 6.kolonnā minēto iestādes kontaktpersonu. Atsevišķos gadījumos, vienojoties ar minēto kontaktpersonu, piegāde var notikt citā laikā.

**4.pielikums**

Priekules novada pašvaldības

iepirkuma Nr.PNP2018/19

nolikumam

**Tehniskā specifikācija**

iepirkuma Nr.PNP2018/19

**3.daļai**

**Malkas piegāde Kalētu pagasta pārvaldei**

|  |  |  |  |  |  |
| --- | --- | --- | --- | --- | --- |
| **Iestāde** | **Piegādes adrese** | **Prasības piegādājamai malkai** | **Kopējais piegādājamās malkas**  **apjoms, m3** | **Piegādes termiņš** | **Kontaktpersona** |
| **1** | **2** | **3** | **4** | **5** | **6** |
| ***Mehāniskās darbnīcas*** | Kalēti, Kalētu pagasts, Priekules novads | - apaļkoksne:  ◦ garums 2-3 m  ◦ diametrs ne mazāks  kā 8cm  - sausa  - jaukta tipa (lapu, skuju koku)  - uzmērīšanas koeficients – 0,6  - kvalitatīva  - bez trupes pazīmēm  - bez cauriem vidiem | 450 | 2018.gada 15.novembris | Pārvaldes vadītāja  Agrita Driviņa  t. 29178398  vai  komunālās saimniecības vadītājs  Guntis Grietēns  t. 28619970 |
| **KOPĀ** | | | **450**\* |

*\* finanšu piedāvājumā norādāmais kopējais piegādājamais malkas daudzums*

**Prasības piegādei:**

Malkas piegāde jāveic darba dienās, iestādes darba laikā, piegādes laiku iepriekš saskaņojot ar tabulas 6.kolonnā minēto iestādes kontaktpersonu. Atsevišķos gadījumos, vienojoties ar minēto kontaktpersonu, piegāde var notikt citā laikā.

**5.pielikums**

Priekules novada pašvaldības

iepirkuma Nr.PNP2018/19

nolikumam

**Tehniskā specifikācija**

iepirkuma Nr.PNP2018/19

**4.daļai**

**Malkas piegāde Virgas pagasta pārvaldei**

|  |  |  |  |  |  |
| --- | --- | --- | --- | --- | --- |
| **Iestāde** | **Piegādes adrese** | **Prasības piegādājamai malkai** | **Kopējais piegādājamās malkas**  **apjoms, m3** | **Piegādes termiņš** | **Kontaktpersona** |
| **1** | **2** | **3** | **4** | **5** | **6** |
| ***Virgas pamatskola*** | “Gaismas”, Virga, Virgas pagasts, Priekules novads | - apaļkoksne:  ◦ garums 2-3 m  ◦ diametrs 10-50 cm  - sausa  - jaukta tipa (50% lapu koku, 50% skuju koku)  - uzmērīšanas koeficients – 0,6  - kvalitatīva  - bez trupes pazīmēm  - bez cauriem vidiem | 40 | 2018.gada 15.novembris | Pārvaldes vadītāja  Daiga Egle  t. 29472063 |
| ***Virgas veselības centrs*** | “Liepsalas”, Virga, Virgas pagasts, Priekules novads | 10 | 2018.gada 15.novembris | Pārvaldes vadītāja  Daiga Egle  t. 29472063 |
| **KOPĀ** | | | **50**\* |

*\* finanšu piedāvājumā norādāmais kopējais piegādājamais malkas daudzums*

**Prasības piegādei:**

Malkas piegāde jāveic darba dienās, attiecīgās iestādes darba laikā, piegādes laiku iepriekš saskaņojot ar tabulas 6.kolonnā minēto iestādes kontaktpersonu. Atsevišķos gadījumos, vienojoties ar minēto kontaktpersonu, piegāde var notikt citā laikā.

**6.pielikums**

Priekules novada pašvaldības

iepirkuma Nr.PNP2018/19

nolikumam

**Informācija par pretendenta piesaistītajiem apakšuzņēmējiem**

**un tiem nododamo darbu saraksts**

|  |  |  |  |  |
| --- | --- | --- | --- | --- |
| **Nosaukums** | **Adrese, telefons, kontaktpersona** | **Apakšuzņēmējam nododamie darbi** | | |
| **darbu apjoms** | | **darbu apraksts** |
| procentos (%) no kopējā apjoma | EUR bez PVN |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

*\* Šo pielikumu aizpilda pretendents, ja tas līguma izpildei ir plānojis piesaistīt apakšuzņēmējus. Ja pretendents informāciju neiesniedz, pasūtītājs uzskata, ka apakšuzņēmēji netiek piesaistīti.*

*\*\* Pretendents norāda visus tos apakšuzņēmējus, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datums)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(amats) (paraksts un paraksta atšifrējums)* **7.pielikums**

Priekules novada pašvaldības

iepirkuma Nr.PNP2018/19

nolikumam

**Pretendenta piesaistītā apakšuzņēmēja apliecinājums**

Ar šo mēs, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(*uzņēmuma nosaukums, reģ.Nr.*)

apņemamies kā apakšuzņēmējs strādāt pie iepirkuma **“Malkas piegāde Priekules novada pašvaldības iestādēm 2018./2019.gada apkures sezonai”** (iepirkuma identifikācijas Nr.PNP2018/19)līguma izpildesgadījumā, ja līgums tiks noslēgts ar pretendentu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (*pretendenta nosaukums*)

veicot \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . (*minēt konkrētos veicamos darbus un to apjomus (EUR bez PVN))*

Ar šo apliecinām, ka esam iepazinušies ar līguma nosacījumiem un iepirkuma nolikumu.

|  |  |
| --- | --- |
| **Amats, vārds, uzvārds** |  |
| **Paraksts** |  |
| **Datums** |  |

*\*Šo pielikumu aizpilda pretendenta piesaistītais apakšuzņēmējs.*

**8.pielikums**

Priekules novada pašvaldības

iepirkuma Nr.PNP2018/19

nolikumam

PROJEKTS

**LĪGUMS**

Priekulē

**201\_\_.gada \_\_\_.\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_**

**Priekules novada pašvaldība**, reģistrācijas Nr.90000031601, tās domes priekšsēdētājas Vijas Jablonskas personā, kura rīkojas uz LR likuma “Par pašvaldībām” un Priekules novada pašvaldības domes 2017.gada 23.februāra saistošo noteikumu Nr.2 “Priekules novada pašvaldības nolikums” pamata, turpmāk tekstā – Pasūtītājs, no vienas puses

un

**<*Izpildītāja nosaukums*>**, reģistrācijas Nr. <*reģistrācijas numurs*>, tās <*pilnvarotās personas amats, vārds, uzvārds*> personā, kuras rīkojas saskaņā ar<*pilnvarojošā dokumenta nosaukums*>, turpmāk tekstā - Izpildītājs, no otras puses,

bet kopā un katra atsevišķi turpmāk tekstā - Puses,

pamatojoties uz iepirkuma “Malkas piegāde Priekules novada pašvaldības iestādēm 2018./2019.gada apkures sezonai” (iepirkuma identifikācijas Nr.PNP2018/19) rezultātiem, noslēdz šo līgumu (turpmāk – Līgums) par sekojošo:

**1. Līguma priekšmets**

1.1.Pasūtītājs uzdod, bet Izpildītājs saskaņā ar iepirkumā iesniegto finanšu piedāvājumu (līguma 1.pielikums) apņemas piegādāt <*kopējais* *piegādājamais malkas apjoms cipariem*> m3 malkas uz tehniskajā specifikācijā (līguma 2.pielikums) norādītajām piegādes adresēm norādītajos apjomos, turpmāk tekstā – malkas piegāde, bet Pasūtītājs apņemas samaksāt Izpildītājam par malkas piegādi saskaņā ar šī Līguma noteikumiem.

1. **Piegādes termiņi un pieņemšanas kārtība**

2.1. Izpildītājs apņemas **veikt malkas piegādi darba dienās un attiecīgās iestādes darba laikā** saskaņā ar tehniskajā specifikācijā (līguma 2.pielikums) noteiktajiem piegādes termiņiem, **iepriekš to saskaņojot ar tehniskajā specifikācijā norādīto kontaktpersonu**.

2.2. Līgumā noteiktā malkas piegāde tiek uzskatīta par izpildītu, kad Puses ir parakstījušas preču pavadzīmi. **Pavadzīme izrakstāma par katru malkas piegādi (katru atsevišķu malkas kravu)**. Pasūtītāja vārdā preču pavadzīmes ir tiesīga parakstīt tehniskajā specifikācijā minētā persona.

2.3. Pieņemot no Izpildītāja malku, Pasūtītāja pienākums ir pārbaudīt tās atbilstību līguma prasībām (koksnes sortiments, daudzums, kvalitāte) un parakstīt preču pavadzīmi, ja neatbilstības netiek konstatētas. Pretenziju gadījumā Pasūtītājam ir jāiesniedz motivēts preču pavadzīmes parakstīšanas atteikums. Pasūtītājam ir tiesības atteikties no malkas pieņemšanas, ja pavadzīmē norādītais koksnes sortiments, daudzums, kvalitāte neatbilst tehniskajā specifikācijā norādītajām prasībām, nekavējoties par to informējot auto vadītāju un Izpildītāju.

2.4. Pasūtītājam ir tiesības pieaicināt neatkarīgus ekspertus piegādātās malkas kvalitātes novērtēšanai. Neatkarīgu ekspertu pieaicināšana ir obligāta gadījumos, kad Izpildītājs apstrīd Pasūtītāja malkas kvalitātes novērtējumu. Šādos apstākļos neatkarīgos ekspertus uzaicina Puses. Neatkarīgo ekspertu slēdziens ir saistošs Izpildītājam.

2.5. Pasūtītājam ir tiesības rīkoties ar piegādāto malku pirms apmaksas veikšanas.

2.6. Pasūtītājs negarantē Līguma izpildi pilnā apjomā. Pasūtītājam ir tiesības samazināt kopējo apjomu atkarībā no faktiskās vajadzības un pieejamā finansējuma.

**3. Norēķinu kārtība**

3.1. Līgumcena (summa bez pievienotās vērtības nodokļa (turpmāk – PVN)) saskaņā ar finanšu piedāvājumu (līguma 1.pielikums) ir **<*summa cipariem*>** (<*summa vārdiem*>) **EUR**. Cena par 1 m3 ir **<*summa cipariem*>** (<*summa vārdiem*>) **EUR** bez PVN. PVN tiek maksāts saskaņā ar Pievienotās vērtības nodokļa likuma 141.pantu.

3.2. Par tehniskās specifikācijas (Līguma 2.pielikums) prasībām atbilstošas piegādātās malkas daudzumu specifikācijā norādītajā termiņā Pasūtītājs samaksā Izpildītājam 30 (trīsdesmit) dienu laikā no malkas piegādes pavadzīmes parakstīšanas brīža. Preču pavadzīmē jānorāda Līguma Nr. un iestāde, kurai malka piegādāta.

3.3. Ja Izpildītājs kavē tehniskajā specifikācijā norādīto piegādes termiņu, un Pasūtītājs izmanto Līguma 4.1.punktā noteiktās tiesības piemērot līgumsodu, Pasūtītājs sastāda rēķinu par līgumsoda apmēru un nosūta to Izpildītājam. Šādā gadījumā Līguma 3.2.punktā minētais samaksas termiņš par piegādāto malku sākas no dienas, kad Izpildītājs pilnībā apmaksājis minēto rēķinu (samaksa ir ienākusi Pasūtītāja bankas kontā).

3.4. Līguma 3.1.punktā minētā vienas vienības cena ir nemainīga visu Līguma darbības laiku.

**4. Pušu atbildība**

4.1. Ja Izpildītājs neveic malkas piegādi 2.1.punktā minētajos termiņos, Pasūtītājs ir tiesīgs piemērot līgumsodu šādā apmērā:

4.1.1. kavējums līdz 10 (desmit) dienām – 0,25% apmērā no noteiktajā termiņā nepiegādātās malkas pavadzīmes summas par katru nokavēto dienu;

4.1.2. kavējums 11 (vienpadsmit) un vairāk dienas – 0,5% apmērā no noteiktajā termiņā nepiegādātās malkas pavadzīmes summas par katru nokavēto dienu, sākot no pirmās kavējuma dienas.

4.2. Ja Pasūtītājs neveic paredzētos maksājumus 3.2.punktā noteiktajā termiņā, Izpildītājs ir tiesīgs piemērot šādus kavējuma procentus:

4.2.1. kavējums līdz 10 (desmit) dienām – 0,05% no preču pavadzīmē minētās neapmaksātās summas (bez PVN) par katru nokavēto dienu;

4.2.2. kavējums 11 (vienpadsmit) un vairāk dienas – 0,1% apmērā no preču pavadzīmē minētās neapmaksātās summas (bez PVN) par katru nokavēto dienu, sākot no pirmās kavējuma dienas.

4.3. Līguma 4.1. un 4.2.punktā minēto līgumsodu summa attiecīgajai Pusei nevar būt lielāka kā 10% no Līguma 3.1.punktā norādītās līgumcenas (summa bez PVN).

4.4. Ja Izpildītājs atsakās pildīt savas saistības pilnībā vai daļēji, Pasūtītājs ir tiesīgs pieprasīt Izpildītājam maksāt līgumsodu 10% apmērā no Līguma 3.1.punktā norādītās līgumcenas (summa bez PVN).

4.5. Ja Līgums tiek izbeigts Līguma 6.2.punktā noteiktajā gadījumā, Pasūtītājs ir tiesīgs pieprasīt Izpildītājam maksāt Pasūtītājam līgumsodu 10% apmērā no Līguma 3.1.punktā norādītās līgumcenas (summa bez PVN).

4.6. Līgumsoda samaksa neatbrīvo Puses no uzņemto saistību izpildes (izņemot 4.4. un 4.5.punktā minētos gadījumus).

1. **Nepārvarama vara**

5.1. Neviena no Pusēm nav atbildīga par Līguma saistību neizpildi vai izpildes aizturēšanu, ja minētā neizpilde vai izpildes aizturēšana saistīta ar nepārvaramo varu, par ko otrai Pusei ir paziņots rakstiski 3 (trīs) dienu laikā un ko apstiprina paziņojumam pievienota kompetentas iestādes apstiprināta informācija par nepārvaramas varas iestāšanos un izraisītajām sekām.

5.2. Ar nepārvaramo varu šī Līguma skaidrojumā saprotami apstākļi, kas traucē tālāku Līguma saistību pilnīgu izpildi, kurus Puses nevarēja ne paredzēt, ne novērst saprātīgiem līdzekļiem. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.

5.3. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi Līguma 5.1.punktā minēto kārtību, tās apgalvojumi nav uzskatāmi par nepārvaramas varas apstākļiem atbilstošiem un Puse zaudē tiesības atsaukties uz nepārvaramas varas apstākļiem.

**6. Līguma grozīšana, laušana un izbeigšana**

6.1. Līguma 2.1.punktā noteiktie malkas piegādes termiņi var tikt grozīti, ja iestājusies Līguma 5.nodaļā minētā nepārvaramā vara un ja ir iesniegti 5.1.punktā noteiktie dokumenti, attiecīgi malkas piegādes termiņu pagarinot par nepārvaramas varas esamības laika periodu.

6.2. Pasūtītājs ir tiesīgs vienpusējā kārtā lauzt Līgumu pirms termiņa, rakstiski par to brīdinot otru Pusi 10 (desmit) dienas iepriekš, ja Izpildītājs kavē malkas piegādi 20 (divdesmit) un vairāk dienas.

6.3. Līgumu objektīvu apstākļu dēļ var izbeigt pirms termiņa, Pusēm par to vienojoties rakstiski 2 (divus) mēnešus iepriekš.

6.4. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**7. Nobeiguma noteikumi**

7.1. Līgums stājas spēkā no brīža, kad to parakstījušas abas puses, un ir spēkā līdz pilnīgai Pušu saistību izpildei.

7.2. Strīdi par šo Līgumu izšķirami pusēm vienojoties, bet, ja tas nav iespējams, strīdus izšķir tiesa.

7.3. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru apstiprinājušas abas Puses.

7.4. Līgums ir sastādīts un parakstīts 2 (divos) eksemplāros, kuriem ir vienāds juridiskais spēks. Katra puse saņem pa vienam Līguma eksemplāram.

1. **Pušu juridiskās adreses un rekvizīti**

|  |  |
| --- | --- |
| **Pasūtītājs:**  Priekules novada pašvaldība  Reģ.Nr.90000031601  Adrese: Saules iela 1, Priekule, Priekules novads, LV-3434  A/S Swedbank, kods HABALV22  Konts: LV30HABA0551018598451  domes priekšsēdētāja  \_\_\_\_\_\_\_\_\_\_\_\_\_\_\_\_\_\_\_ /V.Jablonska/ | **Izpildītājs:**  *<izpildītājs>*  Reģ.Nr.  Adrese:  Banka:  Konts:  *<pilnvarotās personas amats>*  \_\_\_\_\_\_\_\_\_\_\_\_\_\_\_\_\_\_\_\_ /<*V.Uzvārds>*/ |

**1.pielikums**

Priekules novada pašvaldības

\_\_\_\_.\_\_\_\_.\_\_\_\_\_\_\_\_\_\_\_\_\_

līgumam Nr. \_\_\_\_\_\_\_\_\_\_\_\_

**Finanšu piedāvājums**

*(tiks kopēts no uzvarējušā pretendenta piedāvājuma)*

**2.pielikums**

Priekules novada pašvaldības

\_\_\_\_.\_\_\_\_.\_\_\_\_\_\_\_\_\_\_\_\_\_

līgumam Nr. \_\_\_\_\_\_\_\_\_\_\_\_

**Tehniskā specifikācija**

*(attiecīgās iepirkuma daļas tehniskā specifikācija)*

**3.pielikums**

Priekules novada pašvaldības

\_\_\_\_.\_\_\_\_.\_\_\_\_\_\_\_\_\_\_\_\_\_

līgumam Nr. \_\_\_\_\_\_\_\_\_\_\_\_

**Informācija par pretendenta piesaistītajiem apakšuzņēmējiem**

**un tiem nododamo darbu saraksts\***

*(tiks kopēta no uzvarējušā pretendenta piedāvājuma)*

*\* - tiek pievienots gadījumā, ja pretendents līguma saistību izpildei piesaista apakšuzņēmējus*